open-index/open-wikipedia-markdown huggingface dataset:
Շաբաթօրյա դպրոց

**Շաբաթօրյա դպրոց** (), կրճատ՝ **ՇԴ**, Յոթերորդ օրվա ադվենտիստների եկեղեցու անդամների և հետևորդների հոգևոր-կրոնական կրթության համակարգի հիմք, որն ընդգրկված է յուրաքանչյուր եկեղեցու շաբաթօրյա պաշտոնական աստվածածառության մեջ՝ որպես հիմնական մաս։
Առաջին շաբաթօրյա դասերը մշակել էր Ջեյմս Ուայթը 1852 թվականին։
մինի

## Նպատակ
Յոթերորդ օրվա ադվենտիստական եկեղեցում շաբաթօրյա դպրոցը բաղկացած է առավոտյան դասերից, որոնք անցկացվում են շաբաթ օրը՝ եկեղեցու կանոնակարգի համաձայն։ Շաբաթօրյա դասերի ընթացքում մասնակիցները ուսումնասիրում են Սուրբ Գիրքը, քննարկում տարբեր աստվածաբանական թեմաներ և հարցեր, որոնք վերաբերում են քրիստոնեական հավատքին ու կյանքի կիրարկմանը։ Դասերը նախատեսված են տարբեր տարիքի և հասկանալու մակարդակի մարդկանց համար՝ սկսած երեխաներից մինչև մեծահասակներ։ Շաբաթօրյա դպրոցը ձգտում է նպաստել հոգևոր զարգացումը, ինչպես նաև այն դառնալ համայնքի անդամների միջև փոխհարաբերությունների ամրապնդման վայր։ Շաբաթօրյա դպրոցի գլխավոր 4 նպատակներն են 
*Աստվածաշնչի ուսումնասիրություն 
*Ընկերական փոխհարաբերություններ 
*Միսիոներական գործունեություն 
*Համաշխարհային առաքելություն

## Պատմություն

Առաջին շաբաթօրյա դպրոցի դասերը երիտասարդների համար պատրաստեց Էլեն Ուայթի ամուսին Ջեյմս Ուայթը 1852 թվականին։ 1853 թ. Ջ. Ուայթը կազմակերպեց առաջին ՇԴ-ն Ռոչեսթրում։ 1877 թվականին Կալիֆոռնիայում ստեղծվեց առաջին ՇԴ-ի ասոցիացիան։

1883 թ. կազմակերպվեց շաբաթօրյա դպրոցը Շվեյցարիայում, իսկ 1886 թվականին՝ Անգլիայում։ 1890 թվականին «Ռևյու ընդ Հերալդ»-ը հրատարակում էր Շաբաթօրյա դպրոցի դասերը դանիերեն, շվեդերեն, ֆրանսերեն ու գերմաներեն։
1901 թ. եկեղեցու վերակազմավորման ժամանակ ՇԴ միջազգային ասոցիացիան վերակազմավորվեց ու  վերանվանվեց որպես Գլխավոր վեհաժողովի Շաբաթօրյա դպրոցի բաժին։
1995 թվականին Շաբաթօրյա դպրոցի բաժինը միավորվեց Անձնական ծառայության բաժնի հետ և ձևավորեց մինչ օրս գործող ՅՕԱ եկեղեցու Գլխավոր վեհաժողովի Շաբաթօրյա դպրոցի և Անձնական ծառայության բաժինը։

Այսօր Շաբաթօրյա դպրոցին ձեռնարկները փոփոխվում են երեք ամիսը մեկ անգամ, այսինքն՝ յուրաքանչյուր եռամսյակ։ Դրանք կարող են ներառել ինչպես Աստվածաշնչի հատուկ որևէ գրքի ուսումնասիրություն, այնպես էլ առանձին ծավալուն թեմաներ։

## Տես նաև

*Յոթերորդ օրվա ադվենտիստների եկեղեցի
*Շաբաթապահություն
*Ադվենտիստական կրթական համակարգ

## Ծանոթագրություններ
Կատեգորիա:Կրոնական վարք և փորձ
Կատեգորիա:Բողոքականություն
Ֆրան Գոնսալես

**Ֆրանցիսկո (Ֆրան) Խավիեր Գոնսալես Պերես** (; ), իսպանացի ֆուտբոլիստ, «Ռեալ Մադրիդ Կաստիլիա» ակումբի դարպասապահ։

## Ակումբային կարիերա
Ֆրանը «Կուլտուրալ Լեոնեսա» ակումբի իր հայրենի քաղաքի ակադեմիայի սան է: Այնտեղ նա անցկացրել է 12 մրցաշրջան, նախքան Մադրիդի «Ռեալի» համակարգ տեղափոխվելը: 2023/24 մրցաշրջանում նա սկսել է հանդես գալ «Ռեալ Մադրիդ C»-ի կազմում՝ Տերսերայում, զուգահեռաբար մասնակցելով «թագավորական ակումբի» առաջին թիմի մարզումներին և խաղերին: Ֆրանը ընդգրկվել էր «Ռեալի» Չեմպիոնների լիգայի 2023/24-ի հայտացուցակում, սակայն ոչ մի անգամ խաղադաշտ դուրս չի եկել: Մրցաշրջանի վերջում դարպասապահը Պրիմերա Ֆեդերասիոնում մեկ խաղ է անցկացրել «Կաստիլիայի» կազմում՝ «Մալագայից» բաց թողնելով 2 գնդակ։

Ֆրանը «Ռեալի» հիմնական թիմում իր նորամուտը նշել է 2025 թվականի ապրիլի 5-ին՝ Լա Լիգայի 30-րդ տուրի շրջանակներում «Վալենսիայի» դեմ խաղում (1:2), որտեղ բաց է թողել 2 գնդակ։

## Միջազգային կարիերա
2023 թվականին Ֆրանն իր նորամուտ է նշել Իսպանիայի պատանեկան հավաքականում և այդ ժամանակից ի վեր անցկացրել է 6 խաղ, որտեղ բաց է թողել 3 գոլ։ 2024 թվականի ամռանը նա ընդգրկվել է Իսպանիայի մինչև 19 տարեկանների հավաքականի կազմում՝ Հյուսիսային Իռլանդիայում անցկացված Եվրոպայի երիտասարդական առաջնությանը մասնակցելու համար։ Մրցաշարը, որը հաղթական է դարձել իսպանացիների համար, Ֆրանն անցկացրել է պահեստայինների նստարանին։

## Ձեռքմերումներ
**«Ռեալ Մադրիդ»**
* ՈՒԵՖԱ Սուպեր գավաթի հաղթող: 2024

**Իսպանիայի հավաքական (մինչև 19 տարեկան)**
* Եվրոպայի չեմպիոն (մինչև 19 տարեկան) (1): 2024
## Ծանոթագրություններ

 

Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Լա Լիգայի ֆուտբոլիստներ
Կատեգորիա:Հունիսի 24 ծնունդներ
Չորսու (Տաշքենդի մետրոպոլիտեն)

**«Չորսու»** (), Տաշքենդի մետրոպոլիտենի կայարան։ Պաշտոնապես գործարկվել է 1989 թվականի նոյեմբերի 6-ին մետրոյի «Ուզբեկստանյան գծի» երրորդ հատվածի՝ «Ալիշեր Նավոի»-«Չորսու» կազմում։ Գտնվում է «Տինչլիկ» և «Գաֆուր Գուլյոմ» կայարանների միջև։

## Պատմություն
Մետրոպոլիտենի կայարանն իր անվանումն ստացել է համանուն շուկայի պատվին, որը Կենտրոնական Ասիայի ամենամեծ շուկաներից մեկն է։ Իր հերթին շուկան էլ իր անվանումն ստացել է պատմական տեղանքից։ Պարսկերենից և ուզբեկերենից այն թարգմանվում է որպես «Չորս կողմեր»։

Կայարանի շինարարությունն իրականացվել է 1980-ական թվականների վերջին շուկայի վերակառուցման հետ զուգընթաց։ Շինարարական աշխատանքներն անց են կացվել բաց եղանակով՝ շուկայի հրապարակի տարածքով։

## Բնութագիր
Կայարանը միաթեք է, ստորգետնյա և վերգետնյա մուտքասրահներով։

## Ձևավորում
Մուտքասրահի և պլատֆորմի պատերը պատված են Գազգանի սպիտակ մարմարով, իսկ կայարանի հատակը՝ մոխրագույն գրանիտով։ Կայարանը զարդարված է «Բնապահպանություն» և «Եղանակների միջև կապ» խորաքանդակներով (նկարիչ՝ Յու. Կիմ)։

## Տես նաև
*Կոսմոնավտլար

## Ծանոթագրություններ

## Արտաքին հղումներ
* «Չորսու» կայարան

Կատեգորիա:Տաշքենդի մետրոպոլիտենի կայարաններ
Տոնի ֆոն Բուկովիչ

**Տոնի ֆոն Բուկովիչ** (գերմաներեն՝ Toni von Bukovics. ), թատրոնի և կինոյի ավստրիացի դերասանուհի։

## Կենսագրություն

Ծնվել է Հունգարիայի մայրաքաղաք Բուդապեշտում, ավստրիացի պետական ծառայողի ընտանիքում։ 1909 թվականին ամուսնացել է և այդ ժամանակից կրել Բեռնեկեր-Բուկովիչ ազգանունը։ 1922 թվականին ամուսնալուծվել է։ Որպես թատրոնի դերասանուհի՝ աշխատել է Վիեննայում, Կարլովի Վարիում, Մարիենբադում, Տեպլից-Շյոնաուում, Պրահայում, Ցյուրիխում, Պոզնանում, Շտուտգարտում, Բեռլինում, Հռոմում, Հաագայում, Ամստերդամում, Աուգսբուրգում, Մյունխենում... 1944 թվականին Բուկովիչը ներառվել է Ռայխի հանրային լուսավորության և քարոզչության նախարարության կազմած աստվածաշնորհյալների ցանկում։

1944 թվականի օգոստոսի 16-ից բնակություն է հաստատել Վայդհոֆեն ան դեր Իբսում: 1950 թվականի նոյեմբերին տեղափոխվել է Վիեննա։

## Ընտրված ֆիլմագրություն

* 1935։  Endstation / Վերջին կանգառ
* 1936։ Drei Mäderl um Schubert / Երեք աղջիկ Շուբերտի շուրջ
* 1936։ Gleisdreieck / Գլայսդրայեկ
* 1937։ Heimweh / Տան կարոտ
* 1937։ Autobus S / Ավտոբուս S
* 1938։ Kleiner Mann – ganz groß / Փոքրիկ մարդ՝ շատ մեծ
* 1938։ Sergeant Berry / Սերժանտ Բերրի
* 1939։  Kongo-Express / Կոնգո-Էքսպրես
* 1941։ Carl Peters / Կարլ Պետերս
* 1942։ Viel Lärm um Nixi / Շատ աղմուկ Նիքսիի շուրջ
* 1942:  Himmelhunde / Երկնային որսորդներ
* 1943։ Titanic / Տիտանիկ
* 1943։ Die schwarze Robe / Սև խալաթը
* 1947։ Wiener Melodien / Վիեննական մեղեդիներ
* 1947։ Der Prozeß / Դատավարությունը
* 1952։ Der Mann in der Wanne / Մարդը լոգարանում
* 1955։ An der schönen blauen Donau / Գեղեցիկ, կապույտ Դանուբի վրա
* 1958:  Hallo Taxi / Բարև տաքսի
* 1958։ Sebastian Kneipp – Ein großes Leben / Սեբաստիան Կնայպ - Հիանալի կյանք
* 1959։ Herrn Josefs letzte Liebe / Պարոն Յոզեֆի վերջին սերը
* 1960։ Das Kreuz / Խաչը (հեռուստատեսային)
* 1960։  Die Glocke ruft (Glocken läuten überall) / Զանգը հնչում է (Զանգերը հնչում են ամենուր)

## Ծանոթագրություններ

## Գրականություն
* Fox, Jo. *Film Propaganda in Britain and Nazi Germany: World War II Cinema*. Bloomsbury Academic, 2007.

## Արտաքին հղումներ
*

Կատեգորիա:Ավստրիացի կինոդերասանուհիներ
Կատեգորիա:Թատրոնի դերասաններ
Էդգար Պույոլ

**Էդգար Կլեմենտ Պույոլ Պորտորրեալ** (, ), դոմինիկյան ֆուտբոլիստ, «Ռեալ Մադրիդ Կաստիլիա» ակումբի պաշտպան։ 2024 թվականի Փարիզի Օլիմպիական խաղերի մասնակից։ 

Պույոլը ծնվել է Իսպանիայում՝ Դոմինիկյան Հանրապետությունից եկած ծնողներից։

## Ակումբային կարիերա
Պույոլը խաղացել է «Կաստելյարի», «Սաբադելի», «Կան Ռուլի», «Դամի», «Էսպանյոլի» և «Ռեալ Մադրիդի» երիտասարդական թիմերում։ 2021 թվականի դեկտեմբերի 18-ին նա իր նորամուտը նշեց Իսպանիայի Առաջին դիվիզիոնում՝ «Բետիսի» դեմ խաղում։

## Կարիերան հավաքականում
2023 թվականին Պույոլը Իսպանիայի երիտասարդական հավաքականի կազմում մասնակցեց Մալթայում կայացած Եվրոպայի երիտասարդական առաջնությանը։ Մրցաշարում նա խաղաց Նորվեգիայի, Իսլանդիայի,  Հունաստանի և  Իտալիայի թիմերի դեմ։

2024 թվականին նա որոշեց խաղալ Դոմինիկյան Հանրապետության համար։

2024 թվականին Պույոլը մասնակցեց Փարիզի Օլիմպիական խաղերին Դոմինիկյան Հանրապետության օլիմպիական հավաքականի կազմում։ Մրցաշարում նա խաղաց եգիպտոսի, Իսպանիայի և Ուզբեկիստանի թիմերի դեմ։

## Ծանոթագրություններ

 
Կատեգորիա:Դոմինիկյան Հանրապետության հավաքականի ֆուտբոլիստներ
Կատեգորիա:Դոմինիկյան Հանրապետության ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մարի ֆոն Բյուլով

**Մարի Ֆրայֆրաու ֆոն Բյուլով** (գերմաներեն՝ Marie Freifrau von Bülow. ծնյալ *Մարիա Ամալյա Կատարինա Յոզեֆա Շանցեր / Maria Amalia Catharina Josepha Schanzer*. ), ավստրա-գերմանական դերասանուհի։

## Կենսագրություն

Մարի Շանցերն իր ստեղծագործական կարիերան սկսել է 1875 թվականին,   Շվեյցարիայի Բազել քաղաքում։ Այնուհետև խաղացել է Կարլսռուեի, Դանցիգի, Համբուրգի թատրոններում: Վիեննացի դերասանուհին հանդես է եկել նաև Բեռլինի ազգային թատրոնում և Մայնինգենի  թատրոնում։ Աչքի է ընկել հատկապես սիրահար աղջիկների դասական ողբերգական դերերում, ինչպիսիք են Կլարխենը Գյոթեի «Էգմոնտ» ողբերգությունում, Գրետխենը «Ֆաուստ»-ում և Ջեյն Էյրը՝ Շառլոտ Բրոնտեի համանուն վեպի հիման վրա ստեղծված պիեսում։ Տպավորիչ դերակատարումներով աչքի է ընկել նաև մի շարք ֆիլմերում:

Մայնինգենում աշխատելիս Մարին հանդիպել ու մտերմացել է դիրիժոր Հանս ֆոն Բյուլովի հետ, որը 1880-1885 թվականներին այնտեղ ծառայում էր որպես պալատական երաժշտական ղեկավար: 1882 թվականին նրանք ամուսնացել են, և բարոնուհի ֆոն Բյուլովը թողել է դերասանությունը: Հանս ֆոն Բյուլովի մահից հետո՝ 1894 թվականից, նրա այրին հոգ է տարել ամուսնու կարողության մասին, հրատարակել է ֆոն Բյուլովի նամակները: Նա նաև հանդես է եկել որպես արվեստի հովանավոր՝ աջակցելով երիտասարդ երաժիշտներին Բեռլինում:

## Ընտրված ֆիլմագրություն
* *Vengeance Is Mine / Իմ վրեժը* (1916)
* *Wenn Frauen lieben und hassen* (1917)
* *Sein letzter Seitensprung* (1918)
* *Diary of a Lost Woman / Կորած կնոջ օրագիրը* (1918)
* *Eugen Onegin / Եվգենի Օնեգին* (1919)
* *The Fairy of Saint Ménard / Սեն Մենարի փերին* (1919)
* *Blonde Poison / Շիկահեր թույն* (1919)
* *During My Apprenticeship / Իմ աշկերտության ընթացքում* (1919)
* *The Boy in Blue / Կապտազգեստ տղան* (1919)
* *Mazeppa, der Volksheld der Ukraine*
* *Monte Carlo / Մոնտե Կառլո* (1921)
* *Fridericus Rex* (1922)
* *Barmaid / Բարմենուհին* (1922)
* *The Sun of St. Moritz / Սեն Մորիցի արևը* (1923)

## Ծանոթագրություններ

## Գրականություն
* Moritz von Bredow: *Rebellische Pianistin. Das Leben der Grete Sultan zwischen Berlin und New York.* Schott Music, Mainz 2012, ISBN 978-3-7957-0800-9 (Biographie. Mit Bezügen zu Marie von Bülow, ihrer Rolle als Gastgeberin zahlreicher Hauskonzerte und dem Berliner Musikleben).

## Արտաքին հղումներ
*

Կատեգորիա:Ավստրիացի կինոդերասանուհիներ
Կատեգորիա:Գերմանացի կինոդերասանուհիներ
Կատեգորիա:Թատրոնի դերասաններ
Կատեգորիա:20-րդ դարի դերասանուհիներ
Կատեգորիա:Բնօրինակում անաղբյուր հոդվածներ
Թահա Ջարըմի սպանություն

**Թահա Ջարըմի սպանություն** (), Սուրբ աթոռում Թուրքիայի դեսպան, դիվանագետ Թահա Ջարըմի սպանությունը, որը տեղի է ունեցել 1977 թվականի հունիսի 9-ին Իտալիայի մայրաքաղաք Հռոմում։

## Նախապատմություն
Թահա Ջարըմի նկատմամբ հարձակումը տեղի է ունեցել «Հայկական ցեղասպանության արդարության մարտիկներ» զինված կազմակերպության ներկայացուցիչների կողմից Ավստրիայում Թուրքիայի դեսպան Դանիշ Թունալըղիլի և Ֆրանսիայում Թուրքիայի դեսպան Իսմայիլ Էրեզի սպանությունից երկու տարի անց։ Թահա Ջարըմը Սուրբ աթոռում Թուրքիայի դեսպանի պաշտոնն զբաղեցնում էր 1973 թվականի նոյեմբերի 2-ից։ Դեռևս 1977 թվականի մարտին Ջարըմը հայկական զինված խմբավորումներից ստացել էր մահվան սպառնալիք։ Նախկինում թուրք դիվանագետների վրա մահացու հարձակումների պատճառով Թուրքիայի արտաքին գործերի նախարարությունը որոշել էր անվտանգության ուժեր ուղարկել արտասահմանում իր դիվանագիտական ներկայացուցչություններ կամ էլ ներգրավել տեղի ուժերին։ Որոշ ժամանակ անց դեսպան Ջարըմը դիմել էր իտալական ոստիկանությանը՝ խնդրելով դադարեցնել իր անվտանգության ապահովումը։ Փոխարենը նա սկսել էր կրել ատրճանակ՝ ինքնապաշտպանության նպատակով։

## Սպանություն
1977 թվականի հունիսի 9-ին Թահա Ջարըմը Հռոմում վերադառնում էր իր նստավայր։ Ճանապարհին դիմացից և թիկունքից երկու հայ մարտիկ փակում են նրա ճանապարհը։ Նրանք անմիջապես սպանում են թուրք դեսպանին։ Սպանության համար պատասխանատվությունը ստանձնում է «Հայկական ցեղասպանության արդարության մարտիկներ» կազմակերպությունը։ Հարձակումն իրագործած անձանց ինքնությունն այդպես էլ չի պարզվել։

## Հիշատակ
2016 թվականին Հռոմի պապը դատապարտեց 1977 թվականին Թահա Ջարըմի սպանությունը՝ Հայոց ցեղասպանության շուրջ Թուրքիայի հետ վեճը լուծելու համար։

## Տես նաև
* Հայկական ցեղասպանության արդարության մարտիկներ
* Հայկական ռազմաքաղաքական կազմակերպությունների կողմից սպանված թուրք դիվանագետների ցանկ
* Դանիշ Թունալըղիլ
* Իսմայիլ Էրեզ
* Գալիփ Բալքարի սպանություն
* Էրքութ Աքբայի սպանություն
* Օրհան Գյունդյուզի սպանություն
* Հայաստանի ազատագրության հայ գաղտնի բանակ

## Ծանոթագրություններ

Կատեգորիա:1977 Իտալիայում
Կատեգորիա:1977 միջազգային հարաբերություններում
Կատեգորիա:Հայ ազգայնականների հարձակողական գործողություններ
Կատեգորիա:Սպանված թուրք դիվանագետներ
2013 թվականն Արցախում

Ստորև ներկայացված է **[[2013]] թվականին [[Արցախ]]ում** տեղի ունեցած իրադարձությունները։

## Գործող պաշտոնյաներ

## Իրադարձություններ
### Սեպտեմբեր
* Սեպտեմբերի 1 - Շուշիի Ռեալական ուսումնարանի բացօթյա տարածքում, պետական մակարդակով կազմակերպված հանդիսության ժամանակ բեմադրվում է կոմպոզիտոր Անդրեյ Բաբաևի «Արծվաբերդ» օպերան։

## Տես նաև
* 2012 թվականն Արցախում
* 2014 թվականն Արցախում

## Ծանոթագրություններ

Կատեգորիա:2010-ականներ Արցախում
Կատեգորիա:2013 Ասիայում
Կատեգորիա:2013 Արցախում
Կատեգորիա:2013 Եվրոպայում
Կատեգորիա:21-րդ դարի տարեթվեր Արցախում
End of the World (երգ, Մայլի Սայրուս)

**«End of the World»**, երգ, որը ձայնագրել է ամերիկացի երգչուհի Մայլի Սայրուսն իր «Something Beautiful» իններորդ ստուդիական ալբոմի համար։  Թողարկվել է 2025 թվականի ապրիլի 3-ին Columbia Records լեյբլի կողմից որպես առաջատար սինգլ։

Երգի համահեղինակների թվում եղել են կանադական Alvvays խմբի անդամներ Ալեք Օ'Հանլին և Մոլլի Ռանկին։

## Պատմություն
2025 թվականի մարտի 31-ին Սայրուսի YouTube-յան ալիքում կայացել է «Prelude» երգի վիզուալ տեսահոլովակի պրեմիերան։  Տեսահոլովակի ռեժիսորը Սայրուսն էր Ջեյքոբ Բիքսենմանի և Բրենդան Ուոլթերի հետ։  Նույն օրը ներկայացվել է «Something Beautiful» երգի տեսահոլովակը։  Նյու Յորքի Թայմս սքվերում հայտնվել են գովազդային վահանակներ, որոնք ակնարկում են ևս մեկ երգի՝ «End of the World»-ի թողարկման մասին, իսկ Սայրուսի պաշտոնական կայքում տեղադրվել է թիզեր-տեսանյութ։ Երգը թողարկվել է որպես ստուդիական ալբոմի առաջատար սինգլ 2025 թվականի ապրիլի 3-ին։

## Կոմպոզիցիա
Slate-ը երգը նկարագրում է որպես «փոփ-ընկերական»՝ «միջին տեմպով կրակոտ ռիթմով, 70-ականների ոճով կենդանի լարային և դաշնամուրային ակորդներով»։ *[[Elle]]*-ը երգը անվանել է «հիմնական բոպ», որտեղ Սայրուսը երգում է այն մասին, թե ինչպես «կյանքից քաղել առավելագույնը»։  Ըստ Stereogum-ի՝ «End of the World»-ը ապոկալիպսիսի ժամանակ երեկույթների մասին «հիմն է՝ ոգեշնչված դիսկոտեկից»։  Երգի տեքստում խոսվում է Փոլ Մաքքարթնիի ոճով երեկույթի և վերջին անգամ Մալիբու (Կալիֆորնիա) ուղևորության մասին։  Cosmopolitan-ը նշել է, որ երգն ունի «թեթևամիտ կատարում և հուզիչ տեքստ»։

## Արձագանքներ
Երգը դրական արձագանքներ է ստացել երաժշտական քննադատների և ինտերնետ-հրատարակությունների կողմից։  Consequence-ը  երգը անվանել է «արդիական»։  Paper ամսագիրը նշել է, որ «թրեքում կա գրավիչ ամբողջականություն, որը ենթադրում է մի փոքր ավելի շատ մտադրություններ, քան մենք սովոր ենք տեսնել Մայլիի մոտ։  Դա պարային թրեք է, տարօրինակ և աշխույժ, և Մայլիի ձայնը դրանում հիանալի է հնչում»։  Atwood ամսագիրն ասել է, որ երգը «զգացվում է որպես հիմն ներկա պահին՝ հեդոնիզմի, կարոտի և անհնազանդության աշխուժացնող խառնուրդով վերահաս անորոշության պայմաններում»։  People-ն ասել է, որ երգը «արթնացնում է հավերժական հոտառություն, երբ Սայրուսը նվագում է ABBA-ի ոճով»։   The New York Times-ը նկարագրել է «End of the World»-ը որպես «շքեղ փոփ-էքստրավագանսա»։

## Երաժշտական տեսահոլովակ
«End of the World» երգի երաժշտական տեսահոլովակը թողարկվել է 2025 թվականի ապրիլի 3-ին։  «Դիսկոտեկից ոգեշնչված» տեսահոլովակի ռեժիսորներն են եղել Սայրուսը, Ջեյքոբ Բիքսենմանը և Բրենդան Ուոլթերը։  Տեսահոլովակում Սայրուսը կրում է կանաչ փայլերով զգեստ։  Rolling Stone-ը տեսահոլովակը անվանել է «սեքսուալ և ռետրո»։  Hypebeast-ը տեսահոլովակը անվանել է «կրքոտ»։

## Հիթ-շքերթներ

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Մայլի Սայրուսի երգեր
Կատեգորիա:Փոփ երգեր
Նավակ Ժիվերնիում

**«Նավակ Ժիվերնիում»** (), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից Կլոդ Մոնեի նկարներից։ Այս ստեղծագործությունը հեղինակը վրձնել է 1887 թվականին։ Յուղաներկով կտավի չափերն են՝ 97,5 × 130,5 սմ։

Այսօր «*Նավակ Ժիվերնիում*» ստեղծագործությունը պահպանվում և ցուցադրվում է Օրսե թանգարանում (Փարիզ, Ֆրանսիա)։

## Նկարագիր
«Նավակ Ժիվերնիում» ստեղծագործությունում հեղինակը պատկերել է նավակում գտնվող երեք կնոջ։ Վերջիններս ձկնորսությամբ են զբաղված Էպտ գետում, որն հոսում է Ժիվերնի համայնքով։ Կլոդ Մոնեն այդ կոմունայում ապրել է տասնութ տարի և վրձնել հարյուրավոր նկարներ։

## Պատմություն
Կտավը որոշ ժամանակ գտնվել է մասնավոր հավաքածուի կազմում։ 1944 թվականին փոխանցվել է Լուվրին, որտեղ մնացել է ընդհուպ մինչև 1986 թվականը։ Ներկա պահին «Նավակ Ժիվերնիում» նկարը փարիզյան Օրսե թանգարանում է գտնվում։

## Ծանոթագրություններ

## Արտաքին հղումներ
* «Նավակ Ժիվերնիում» ստեղծագործությունը թանգարանի կայքում
* «Նավակ Ժիվերնիում» ստեղծագործությունը 

Կատեգորիա:1887 նկարներ
Կատեգորիա:Կանայք կտավներում
Կատեգորիա:Կլոդ Մոնեի նկարներ
Կատեգորիա:Օրսե թանգարանի նկարներ
Կատեգորիա:Ֆրանսիայի արվեստ
Կարիմ Ադեյեմի

**Կարիմ Դավիդ Ադեյեմի** (; ), գերմանացի ֆուտբոլիստ, Դորտմունդի «Բորուսիայի» և Գերմանիայի ազգային հավաքականի հարձակվող։

## Ակումբային կարիերա
thumb|150px|left|Ադեյմին «Ռեդ Բուլ Զալցբուրգի» կազմում
Ադեյեմին գերմանական «Ֆորստենրիդ», «Բավարիա», «Ունտերհահինգ» և ավստրիական «Ռեդ Բուլ» ակումբների սան է: Խաղային պրակտիկա ստանալու համար նա սկսել է հանդես գալ վերջինիս «Լիֆերինգ» ֆարմ ակումբում։ 2020 թվականի փետրվարի 20-ին Մայնի Ֆրանկֆուրտի «Այնտրախտի» դեմ ՈւԵՖԱ-ի Եվրոպայի լիգայի փլեյ-օֆֆի խաղում Կարիմը նորամուտը նշեց հիմնական կազմում։ Հունիսի 3-ին «Ռապիդի» դեմ խաղում նա նորամուտը նշեց ավստրիական Բունդեսլիգայում։ Նույն թվականի հուլիսի 1-ին «Շտուրմի» դեմ խաղում Կարիմը խփեց իր առաջին գոլը «Ռեդ Բուլի» կազմում։

2022 թվականի մայիսի 10-ին Դորտմունդի «Բորուսիան» հայտարարել է ֆուտբոլիստի հետ պայմանագրի մասին, որը նախատեսված է մինչև 2027 թվականի հունիսի 30-ը, իսկ գործարքի գումարը կազմել է 30 միլիոն եվրո։

2024 թվականի հոկտեմբերի 1-ին Չեմպիոնների լիգայի խաղում (7:1) հեթ-տրիկ է կատարել «Սելտիկի» դարպասը: Գերմանիայի վերջին ֆուտբոլիստը, ով հեթ-տրիկի հեղինակ դարձավ Չեմպիոնների լիգայում, Սերժ Գնաբրին էր, ով Ադեյեմիից ուղիղ 5 տարի առաջ երեք գնդակ խփեց:

## Կարիերան ազհային հավաքականում
2019 թվականին Գերմանիայի պատանեկան հավաքականի կազմում Ադեյեմին Իռլանդիայում մասնակցել է Եվրոպայի պատանեկան առաջնությանը: Մրցաշարում նա խաղացել է Իսպանիայի և Ավստրիայի թիմերի դեմ խաղերում։

2021 թվականին Գերմանիայի երիտասարդական հավաքականի կազմում Ադեյմին դարձել է Հունգարիայում և Սլովենիայում կայացած Եվրոպայի երիտասարդական առաջնության հաղթող։ Մրցաշարում նա մասնակցել է Դանիայի, Նիդերլանդների և Պորտուգալիայի թիմերի դեմ խաղերին։ 2021 թվականի սեպտեմբերի 5-ին Հայաստանի հավաքականի դեմ աշխարհի 2022 թվականի առաջնության ընտրական խաղում Ադեյմին իր նորամուտը նշեց Գերմանիայի գլխավոր հավաքականում։ Նույն խաղում Կարիմը խփեց իր առաջին գոլը ազգային թիմի կազմում։

### Գոլեր Գերմանիայի հավաքականի կազմում

## Անձնական կյանք
Կարիմը ծնվել է Գերմանիայում՝ նիգերիացու և ռումինուհու ընտանիքում։

## Ակումբային վիճակագրություն

## Ձեռքբերումներ
### Թիմային
**«Ռեդ Բուլ» Զալցբուրգ**
* Ավստրիայի չեմպիոն (**3**)՝ 2019/20, 2020/21, 2021/22
* Ավստրիայի գավաթակիր (**3**)՝ 2019/20, 2020/21, 2021/22

**Գերմանիա (մինչև 21)**
* Եվրոպայի երիտասարդական առաջնության հաղթող՝ 2021

### Անձնական
* Ֆրից Վալտերի ոսկե մեդալ՝ 2019, 2021
* Ավստրիայի առաջնության լավագույն ռմբարկու՝ 2021/22

## Հասարակական գործունեություն
Կարիմ Ադեյեմին ստեղծել է բարեգործական հիմնադրամ, որն օգնում է պայքարել Նիգերիայում աղքատության դեմ։ Գործունեությունը նախատեսում է սննդի առաքում կարիքավոր և սպորտային սարքավորումների երեխաներին:

## Ծանոթագրություններ

## Արտաքին հղումներ

 
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Լիֆերինգի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Ֆուտբոլի հարձակվողներ
Առաջին օգնության դեղատուփ

**Առաջին օգնության դեղատուփ**, ( խոսակցական՝ առաջին օգնության հավաքածու, պայուսակ) վիրակապերի, բժշկական գործիքների և այլ անհրաժեշտ նյութերի հավաքածու՝ նախատեսած առաջին օգնություն ցուցաբերելու համար։ Այն կարող է նաև պարունակել դեղանյութեր, դեղամիջոցներ՝ բժշկական օգնություն տրամադրելու համար: «Առաջին օգնության հավաքածուն» կոչվում է նաև տուփ, արկղիկ կամ պայուսակ, որը պարունակում է անհրաժեշտ պարագաներ և գործիքներ: Առաջին օգնության հավաքածուի կազմը և չափը տատանվում է կախված օգնության սպասվող պայմաններից, հիվանդությունների, վնասվածքների բնույթից և օգնության կարիք ունեցող մարդկանց թվից:

### Առաջին օգնության դեպքեր
Առաջին օգնության համար նախատեսած դեղատուփը պարունակում է միջոցներ, որոնք կիրառվում են նաև դժբախտ պատահարների ժամանակ, արտակարգ իրավիճակներում տուժածներին անհրաժեշտ առաջին օգնություն ցուցաբերելու, նրանց վիճակը թեթևացնելու, հանգստացնելու, հաճախ նաև մահը կանխելու համար։ 
Առաջին օգնություն ենթադրող հիմնական դեպքերն են.

*վնասվածք
*այրվածք
*ուշաթափություն
*թունավորում
*փորլուծություն
*ալերգիկ վիճակ
*ցրտահարություն
*ցավային ախտանիշ
*սրտանոթային խանգարումներ
*կենդանիների խայթոց և այլն։

### Առաջին օգնության հավաքածու
Ցանկացած դեղատուփ, որը նախատեսված է առաջին օգնության համար, պետք է համալրված լինի անհրաժեշտ պարագաներով, որպեսզի հարկ եղած դեպքում, ցանկացած պահի հնարավոր լինի ցուցաբերել անրաժեշտ առաջին օգնություն։ Ուստի, անհրաժեշտ է ունենալ դեղատուփ հետևյալ պարունակությամբ․

*բժշկական նիտրիլային ձեռնոց
*բժշկական դիմակ
*ճնշաչափ
*ֆոնենդոսկոպ
*ներարկիչներ 
*անատոմիական ունելի
*ստրիպներ
*սրածայր մկրատ
*բութ ծայրով մկրատ
*ստերիլ փաթեթավորման բինտ կամ անձեռոցիկ 
*ոչ ստերիլ փաթեթավորման բինտ՝ որպես մեկ անգամ օգտագործվող թաշկինակ
*ստերիլ և ոչ ստերիլ բամբակ
*սովորական և հականեխիչ կպչուն ժապավեն
*քսուկների համար նախատեսված փոքրիկ փայտիկներ
*թվային ջերմաչափ
*ներշնչակ  քիթ-կոկորդային հիվանդությունների համար
*ցավազրկողներ (մետամիզոլ (անալգին), ցիտրամոն, ասպիրին, պարացետամոլ)
*ընդհանուր հակաբիոտիկներ (ամպիցիլին, ստրեպտոցիդ)
*նիտրոգլիցերին և անալոգներ (կամ ածանցյալներ)
*հակահիստամիններ (հակալերգիկ) դեղամիջոցներ 
*ցավազրկող դեղամիջոցներ 
*բժշկական սպիրտ
*ամոնիակ
*կաթոցիկ
*յոդ 
*բետայոդինի լուծույթ
*զմրուխտ-կանաչի լուծույթ
*կալիումի մանգանաթթու
*ջերմակ 
*սառույցի պարկ 
*հոգնայի սարք
*ջուր չներծծող տակաշոր և այլն:

### Կարևոր
Առաջին օգնության հավաքածուն պետք է լինի միանգամայն պաշտպանված և տեղադրվի կոշտ պատերով հատուկ պատյանում՝ դեղամիջոցների ապակե փաթեթների վնասումը կանխելու նպատակով: Այն պետք է ունենա տարբերակիչ նշան՝ անհրաժեշտության դեպքում պայուսակը գտնելն ավելի հեշտ դարձնելու համար։ Նման նշան կարող է լինել կարմիր խաչը սպիտակ ֆոնի վրա, սպիտակ խաչը կանաչ ֆոնի վրա և այլն:

### Տես նաև
* Առաջին բուժօգնություն
* Առաջին օգնություն

## Ծանոթագրություններ

Կատեգորիա:Դեղեր
Կատեգորիա:Առաջին օգնություն
Դիեգո Պինեյրո

**Դիեգո Պինեյրո դել Ալամո** (), իսպանացի պրոֆեսիոնալ ֆուտբոլիստ, «Ռեալ Մադրիդ Կաստիլիա»-ի դարպասապահ։

## Վաղ կյանք
Պինեյրոն Իսպանիայում հաճախել է Էսկուելա Վիկալվարոյին:

## Ակումբային կարիերա
Պինեյրոն Լա Լիգայի «Ռեալ Մադրիդի» հիմնական թիմի հետ խաղում է 2021 թվականից։

## Միջազգային կարիերա
Պինեյրոն Ֆրանսիայում կայացած մինչև 18 տարեկանների միջազգային մրցաշարում ճանաչվեց լավագույն դարպասապահ։

## Խաղային ոճ
Նրան նկարագրել են որպես «հզոր դարպասապահ՝ բազմաթիվ ռեֆլեքսներով, որը կարող է վայրկյանների տասներորդական մասում արձագանքել ուղիղ հարվածներին։ Նա նաև հիանալի դիրքավորում ունի»։

## Կարիերայի վիճակագրություն

## Մրցանակներ
**Ռեալ Մադրիդ**
*ՈՒԵՖԱ Չեմպիոնների Լիգա՝ 2023-2024

## Ծանոթագրություններ

## Արտաքին հղումներ
*Real Madrid profile
*
 
Կատեգորիա:Իսպանացի տղամարդ ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Մարիո Դե Լուիս

**Մարիո դե Լուիս Ջիմենես** () իսպանացի պրոֆեսիոնալ ֆուտբոլիստ, «Ռեալ Մադրիդ Կաստիլիա»-ի դարպասապահ։

## Կարիերա
Երիտասարդ խաղացողի կարգավիճակում դե Լուիսը միացավ Ռեալ Մադրիդի երիտասարդական ակադեմիային և խաղաց նրանց պահեստայինների կազմում։ 2022 թվականին նա վարձավճարով ուղարկվեց «Խերես Դեպորտիվո»։

## Կարիերայի վիճակագրություն
### Ակումբ
.

## Ծանոթագրություններ

## Արտաքին հղումներ
* Real Madrid profile
* 
* 
 
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Դավիդ Ռուիս

**Դավիդ Անտոնիո Օչոա Պոսաս** (), ավելի հայտնի որպես **Դավիդ Ռուիս** (, ), հոնդուրասցի ֆուտբոլիստ, «Ինտեր Մայամի» ՖԱ-ի և Հոնդուրասի հավաքականի կիսապաշտպան։

## Ակումբային կարիերա
Ռուիսը ամերիկական «Ինտեր Մայամի» ակումբի սան է։ Նա իր նորամուտը MLS Next Pro-ում նշել է «Ինտեր Մայամի II»-ի կազմում 2022 թվականի ապրիլի 16-ին՝ «Նյու Յորք Սիթի II»-ի դեմ խաղում, երկրորդ խաղակեսում փոխարինելով Բրեքսթոն Նաջիբին։ 2023 թվականի մարտի 24-ին Ինտեր Մայամին վարձակալությամբ կարճաժամկետ պայմանագիր կնքեց Ռուիսի հետ, և հաջորդ օրը, Չիկագո Ֆայրի դեմ խաղում, նա նշեց իր նորամուտը MLS-ում, փոխարինելով Ռոդոլֆո Պիսարոյին երկրորդ խաղակեսի վերջում։ Ապրիլի 28-ին «Ինտեր Մայամին» տեղացի խաղացող Ռուիսի հետ պայմանագիր կնքեց մինչև 2025 թվականի մրցաշրջանի ավարտը՝ 2026 և 2027 մրցաշրջանների համար երկարաձգման հնարավորությամբ։ Մայիսի 13-ին, «Նյու Ինգլենդ Ռևոլյուշն»-ի դեմ խաղում, նա խփեց իր առաջին գոլը MLS-ում և նաև կատարեց գոլային փոխանցում։

## Միջազգային կարիերա
Ռուիսը ընդգրկվել է Հոնդուրասի մինչև 20 տարեկանների հավաքականի կազմում՝ 2023 թվականի մինչև 20 տարեկանների աշխարհի առաջնության համար։

## Ծանոթագրություններ

## Արտաքին հղումներ
* 
 
Կատեգորիա:Ամերիկացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ջեյմս Սփրինգեր Ուայթ

**Ջեյմս Սփրինգեր Ուայթ** (, ), ադվենտիստական ականավոր կրոնական գործիչ, Յոթերորդ օրվա ադվենտիստների եկեղեցու համահիմնադիր, հովիվ, ավետարանիչ, հոդվածագիր, ադվենտիստական մի քանի հրատարակչությունների ու թերթերի գլխավոր խմբագիր, երեք անգամ զբաղեցրել է Գլխավոր վեհաժողովի նախագահի պաշտոնը։ Եղել է Էլեն Ուայթի ամուսինը։

## Կենսագրություն
Ջեյմս Սփրինգեր Ուայթը ծնվել է 1821 թվականի օգոստոսի 4-ին ԱՄՆ-ի Մեն նահանգի Պալմիրա քաղաքում։

մինի

մինի

### Մահ
Ջեյմս Ուայթը վախճանվել է 1881 թվականի օգոստոսի 6-ին Բաթլ Քրիկի սանիտարիումում բարձր ջերմությունից, որը հավանաբար վնասաբեր մալարիայի հետևանք էր։Թաղված է Բաթլ Քրիկում՝ Օուք Հոլ գերեզմանատանը, հատուկ ընտանեկան հողամասում։ Նրա գերեզմանի վրա տեղադրված օբելիսկն ընտրել էր Էլեն Ուայթը, հետագայում՝ 1915 թվականին թաղվել է ամուսնու կողքին։

## Ժառանգություն
Դրանից հետո, երբ 1852 թվականին Ջեյմս Ուայթը հիմք դրեց Շաբաթօրյա դպրոցին և մշակեց առաջին շաբաթօրյա դասերը, այդ ծառայությունը արագ զարգացավ և տարածվեց ամբողջ եկեղեցում, մինչև հիմա մնալով ամբողջ աշխարհում գտնվող ցանկացած Յոթերորդ օրվա ադվենտիստների եկեղեցու պաշտոնական շաբաթօրյա աստվածածառայության մաս։

1939 թվականի Էնդրյուսի համալսարանի գլխավոր գրադարանը (James White Library) անվանակոչվել է նրա պատվին։ Բացման պահին գրադարանն ընդգրկել է մոտ 120 հազար գիրք, իսկ այժմ՝ ավելի քան 750.000 գրքերի հատոր (որոշ տվյալներով՝ 1,1 մլն) և 2800 պարբերական։

## Տես նաև
*Բողոքականություն
*Յոթերորդ օրվա ադվենտիստների եկեղեցի
*Ադվենտիստական կրթական համակարգ
*Էնդրյուսի համալսարան
*Էլեն Ուայթ
*Ջոզեֆ Բեյթս
*Ջոն Էնդրյուս

## Ծանոթագրություններ
Կատեգորիա:Կրոնի հիմնադիրներ
Կատեգորիա:19-րդ դարի ամերիկացիներ
Կատեգորիա:Ամերիկացի գրողներ
Կատեգորիա:Ամերիկացի հրատարակիչներ
Կատեգորիա:Կրոնական գործիչներ
Ուայթ (այլ կիրառումներ)

**Ուայթ**, կարող է վերաբերել՝
*Ալիսա Ուայթ-Գլազ - կանադասի երգչուհի 
*Բարրի Ուայթ - 20-րդ դարի ամերիկացի երգիչ
*Դեյնա Ուայթ - ամերիկացի գործարար, դերասան
*Էդուարդ Հիգգինս Ուայթ - ամերիկացի տիեզերագնաց-օդաչու, ռազմաօդային ուժերի փոխգնդապետ
*Էլեն Ուայթ (1927-1915) - Յոթերորդ օրվա ադվենտիստների եկեղեցու ականավոր գործիչ, գրող
*Էլեն Ուայթ - անգլիացի ֆուտբոլիստուի
*Էլվինա Բրուքս Ուայթ - 
*Էնդրյու Ուայթ - ամերիկացի քաղաքական գործիչ
*Թերենս Հենբերի Ուայթ -
*Թոմաս Ուայթ (բանաստեղծ) - անգլիացի պետական գործիչ, դիվանագետ, բանաստեղծ 
*Իեն Ուայթ - ամերիկացի դերասան, կասկադյոր ու բասկետբոլիստ
*Կրիստա Ուայթ - ամերիկացի մոդել
*Մայք Ուայթ - ամերիկացի սցենարիստ, պրոդյուսոր և ռեժիսոր
*Մեգ Ուայթ - ամերիկացի երաժիշտ
*Պատրիկ Ուայթ (1912-1990) - ավստրալիացի գրող
*Պերսի Հայնս Ուայթ - կանադացի դերասան
*Ջեյմս Ուայթ (1821-1881) - Յոթերորդ օրվա ադվենտիստների եկեղեցու ականավոր գործիչ
*Ջեյմս Ուայթ - ամերիկացի բասկետբոլիստ
*Ջեք Ուայթ - ամերիկացի երգիչ-երգահան, երաժշտական պրոդյուսեր, մուլտիինստրումենտալիստ
*Ջիմի Ուայթ - անգլիացի սնուկերիստ
*Ջոզեֆին Ուայթ Բեյթս -
*Ջուլի Ուայթ - ամերիկացի դերասանուհի
*Ռայան Ուայթ - ամերիկացի դեռահաս, որն ԱՄՆ-ում ՄԻԱՎ/ՁԻԱՀ-ի դեմ պայքարի և դրա հետ կապված նախապաշարմունքների դեմ պայքարում դարձել է ազգային խորհրդանիշ
*Սթենֆորդ Ուայթ - ամերիկացի ճարտարապետ
*Ուիլյամ Ուայթ - կանադացի տնտեսագետ
*Ուոլթեր Ուայթ -ամերիկյան Ամբողջ ծանրությամբ հեռուստասերիալի գլխավոր հերոս։ Նրա դերը կատարել է Բրայան Քրենսթոնը
*Փոլ Դոնալդ Ուայթ կրտսեր - ամերիկացի ըմբշամարտիկ և կինոդերասան
*Քլարենս Հադսոն Ուայթ - ամերիկացի լուսանկարիչ 
*Ֆեյ Ուայթ - անգլիացի ֆուտբոլիստուհի
Բիրգիտ Դոլ

**Բիրգիտ Դոլ** (գերմաներեն՝ Birgit Doll. ), թատրոնի, կինոյի և հեռուստատեսության ավստրիացի դերասանուհի և ռեժիսոր: 20 տարեկանից խաղացել է թատրոնում: Հետագայում դերակատարումներով հանդես է եկել նաև կինոյում ու հեռուստատեսությունում, մարմնավորել բազմաթիվ կերպարներ: Թատերական ռեժիսուրայի ասպարեզում նույնպես հաջողությունների է հասել: Նրա աշխատանքները բազմիցս արժանացել են հեղինակավոր մրցանակների (*Կայնց* մեդալ, թատերական *Նեստրոյ* մրցանակ, Բավարիայի և Կառլովի Վարիի կինոփառատոների մրցանակներ «*Լավագույն դերասանուհի*» անվանակարգում...):

## Կենսագրություն
Ծնվել է 1958 թվականի մարտի 9-ին Վիեննայում: 19 տարեկանից դերասանական արվեստ է ուսումնասիրել:

Դարձել է ամենաբեղուն դերասանուհիներից մեկը Ավստրիայում և Գերմանիայում: Ի լրումն թատերական տասնյակ դերերի՝ բազմաթիվ կերպարներ է կերտել լիամետրաժ գեղարվեստական ֆիլմերում և երկար ու ձիգ հեռուստասերիալներում:

Մահացել է 2015 թվականին ինսուլտից:

## Գնահատանքի խոսքեր
* Der Spiegel-ի թղթակիցը Բիրգիտի մասին գրել է. *«Բիրգիտ Դոլն օժտված էր բեմական արտասովոր հմայքով, և վիեննացի այդ դերասանուհին դրա շնորհիվ դարձել է ավստրիական թատրոնի ամանակարևոր դեմքերից մեկը»*:
* Մարգարետ Աֆենցելլերը Der Standard թերթում նշել է. *«Նրան մշտապես ձգում էին Իբսենի «Տիկնիկների տան» Նորայի կամ անտիկ հեղինակների կերտած Մեդեայի տիպի կերպարները: Նա իրեն առավելապես կապված էր զգում կանացի ուժեղ կերպարներին»*:

## Ծանոթագրություններ

## Գրականություն
* Hermann J. Huber: *Langen Müller’s Schauspielerlexikon der Gegenwart. Deutschland. Österreich. Schweiz*. Albert Langen • Georg Müller Verlag GmbH, München • Wien 1986, ISBN 3-7844-2058-3, S.&nbsp;190.
* C. Bernd Sucher (Hrsg.): *Theaterlexikon. Autoren, Regisseure, Schauspieler, Dramaturgen, Bühnenbildner, Kritiker.* Von Christine Dössel und Marietta Piekenbrock unter Mitwirkung von Jean-Claude Kuner und C. Bernd Sucher. 2. Auflage. Deutscher Taschenbuch-Verlag, München 1999, ISBN 3-423-03322-3, S.&nbsp;139.

## Արտաքին հղումներ
* Birgit Doll at the British Film Institute https://collections-search.bfi.org.uk/web/search/expert - 
* 
* Birgit Doll – Kurzbiographie auf privatem Filmportal, Hrsg. Günter Peter
* Margarete Affenzeller: ''Schauspielerin und Regisseurin Birgit Doll gestorben.'' Nachruf in: *derstandard.at,* 28.&nbsp;Oktober 2015.

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատերական ռեժիսորներ
Կատեգորիա:Թատրոնի դերասաններ
Աբել Ռեսինո

**Աբել Ռեսինո Գոնսալես** (, ), իսպանացի ֆուտբոլիստ և մարզիչ։ Խաղացել է դարպասապահի դիրքում։ Հանդիսանում է Իսպանիայի առաջնության ռեկորդակիր անընդմեջ խաղերի և րոպեների քանակով՝ առանց գոլ բաց թողնելու։ Գրավում է 2-րդ տեղը՝ մեկ խաղում բաց թողնված գոլերի միջին քանակով (0,51 գոլ)։

## Կարիերա
Աբել Ռեսինոն «Տոլեդո» ակումբի սան է։ Նա իր կարիերան սկսել է թիմի հիմնական կազմում՝ 1979 թվականին։ Մեկ տարի անց նա տեղափոխվել է «Սիեմպոսուելոս» ակումբ։ Այնտեղ Ռեսինոն հանդես է եկել երկու տարի։ 1982 թվականին նա տեղափոխվել է «Ատլետիկո Մադրիդ» ակումբի երկրորդ կազմ, որտեղ անցկացրել է 4 մրցաշրջան, որից հետո հրավիրվել է «Ատլետիկոյի» առաջին կազմ։ Ռեսինոն Պրիմերայում իր նորամուտը նշել է 1987 թվականի ապրիլի 12-ին «Ռեալ Մուրսիայի» հետ արտագնա խաղում, որը «Ատլետիկոն» հաղթել է 2:1 հաշվով։ Առաջին մրցաշրջանում Ռեսինոն հազվադեպ էր դուրս գալիս խաղադաշտ, սակայն հետագա տարիներին նվաճեց թիվ 1 դիրքը «մատրասնիկների» դարպասում։

1991 թվականին Ռեսինոն նվաճել է Իսպանիայի գավաթը, ինչպես նաև գրավել երկրորդ տեղը երկրի առաջնությունում։ Նույն մրցաշրջանում Ռեսինոն դարձել է առաջնության ռեկորդակիր՝ բաց չթողնելով 1255 րոպե՝ 1990 թվականի նոյեմբերի 25-ից («Մալյորկայի» հետ խաղը, որտեղ Ռեսինոն բաց է թողել 31-րդ րոպեին, «Ատլետիկոյի» պարտությունը 0:1), մինչև 1991 թվականի մարտի 17-ը («Սպորտինգի» հետ խաղը, որտեղ Ռեսինոն բաց է թողել 45-րդ րոպեին, «Ատլետիկոյի» հաղթանակը 3:1)։ Այդ ընթացքում Ռեսինոն բաց չի թողել 14 տուրերի ընթացքում։ Նույն թվականին Ռեսինոն դարձել է Իսպանիայի առաջնության լավագույն դարպասապահը։ Հաջորդ տարի Ռեսինոն նվաճել է Իսպանիայի իր երկրորդ գավաթը, սակայն Տրոֆեո Զամորայի համար պայքարում պարտվել է Ֆրանսիսկո Բույոյին։ 1995 թվականին Ռեսինոն տեղափոխվել է «Ռայո Վալյեկանո» ակումբ, որտեղ էլ ավարտել է կարիերան։

Խաղացողի կարիերան ավարտելուց հետո Ռեսինոն դարձել է մարզիչ։ Նա սկսեց աշխատել «Ատլետիկոյում», նախ որպես դարպասապահների մարզիչ և սպորտային տնօրեն, իսկ 2004/05 մրցաշրջանում աշխատել է որպես երկրորդ մարզիչ։ 2005 թվականին Ռեսինոն գլխավորեց «Սյուդադ դե Մուրսիա» ակումբը։ Նա այդ ակումբի հետ գրավեց 4-րդ տեղը Սեգունդայում՝ մինչև վերջին տուրը պայքարելով Պրիմերա դուրս գալու համար։ 2006/07 մրցաշրջանում Ռեսինոն մարզում էր «Լևանտեն», որին օգնեց պահպանել տեղը Պրիմերայում՝ վերջին տուրում հաղթելով իր նախկին ակումբին՝ «Մուրսիային»։ Բայց հաջորդ մրցաշրջանում Ռեսինոն աշխատեց ընդամենը 7 տուր, որոնցում ակումբը պարտվեց 6 անգամ՝ ներառյալ վերջին տուրում «Սարագոսայից» 0:3 հաշվով կրած պարտությունը։ 2008 թվականի հունիսի 11-ին Ռեսինոն գլխավորեց «Կաստելոնը»։ 2009 թվականի փետրվարի 3-ին Ռեսինոն հեռացավ «Կաստելոնից»՝ փոխարինելու Խավիեր Ագիրեին «Ատլետիկո Մադրիդի» մարզչի պաշտոնում։ Այդ ակումբի հետ նա հասավ 4-րդ տեղը Պրիմերայում, որից հետո նրա հետ պայմանագիրը երկարաձգվեց։ Նույն թվականի հոկտեմբերի 23-ին Ռեսինոն ազատվեց իր պաշտոնից Չեմպիոնների լիգայում «Չելսիից» կրած խոշոր պարտությունից հետո։

## Ձեռքբերումներ
### Թիմային
* Իսպանիայի գավաթակիր՝ 1990/91, 1991/92

### Անձնական
* Սամորայի գավաթի դափնեկիր՝ 1991

## Ծանոթագրություններ

## Արտաքին հղումներ

* 
* Պրոֆիլը sportec.es-ում
 
Կատեգորիա:Ատլետիկո Մադրիդի ֆուտբոլիստներ
Կատեգորիա:Իսպանացի ֆուտբոլային մարզիչներ
Կատեգորիա:Իսպանացի ֆուտբոլիստներ
1994 թվականն Արցախում

Ստորև ներկայացված է **[[1994]] թվականին [[Արցախ]]ում** տեղի ունեցած իրադարձությունները։

1994 թվականը դարձավ կարևոր շրջադարձային տարեթիվ Արցախի Հանրապետության նորագույն պատմության մեջ: Տարին նշանավորվեց Արցախյան պատերազմի հրադադարի հաստատմամբ, ինչը երկարաժամկետ առումով ձևավորեց հարաբերական կայունության մի շրջան մինչև 2016 թվականի ապրիլին սկսված քառօրյա պատերազմը:

Տարվա առաջին ամիսներին արցախյան ճակատներում շարունակվում էին ինտենսիվ ռազմական գործողությունները՝ հատկապես Արցախի արևելյան և հարավ-արևելյան ուղղություններում: Հատկապես լարված էր Մարտունու ու Աղդամի ուղղությամբ: Արցախի պաշտպանության բանակը հիմնականում զբաղված էր ռազմաճակատում դիրքերի ամրապնդմամբ և սահմանագծերի կայունացմամբ:

### Փետրվար
* Փետրվարի 18 - Ադրբեջանի պաշտպանության նախարար Մամեդրաֆի Մամեդովը ստորագրում է փաստաթուղթ, որով Ադրբեջանը համաձայնություն էր տալիս զորքերը հետ քաշել շփման գծից՝ հրադադարի կայունացման նպատակով, սակայն հետագայում այդ համաձայնությունը չի իրականացվել տարբեր պատճառներով:

### Ապրիլ
* Ապրիլի 15 - ԱՊՀ երկրների ղեկավարների խորհուրդը՝ Արցախյան հակամարտության համատեքստում Մոսկվայում ընդունեց հայտարարություն, ըստ որի անհրաժեշտ էր ոչ միայն հրադադարի և ռազմական գործողությունների դադարեցում, այլև դրանց հուսալի ամրագրում:

### Մայիս
* Մայիսի 12 - Ադրբեջանը, Հայաստանը և Արցախը եռակողմ համաձայնությամբ հաստատեցին հրադադարի արձանագրությունը:
* Մայիսի 17 - Արցախա-ադրբեջանական հակամարտության գոտում հաստատվում է զինադադար:

## Տես նաև
* 1993 թվականն Արցախում
* 1995 թվականն Արցախում

## Ծանոթագրություններ

Կատեգորիա:1990-ականներ Արցախում
Կատեգորիա:1994 Ասիայում
Կատեգորիա:1994 Եվրոպայում
Կատեգորիա:1994 Արցախում
Կատեգորիա:20-րդ դարի տարեթվեր Արցախում
1995 թվականն Արցախում

Ստորև ներկայացված է **[[1995]] թվականին [[Արցախ]]ում** տեղի ունեցած իրադարձությունները։

1995 թվականը Արցախի Հանրապետության համար նշանավորվեց որպես հետպատերազմյան առաջին ամբողջական տարին, երբ ռազմական լայնածավալ գործողություններ չեղան, սակայն շփման գծում պահանվեց լարվածություն՝ պարբերաբար խախտվող հրադադարի պայմաններում: Տարին կարևոր էր նաև պետականաշինության, պաշտպանության և միջազգային հարաբերությունների համակարգման տեսանկյունից:

### Փետրվար
* Փետրվարի 5 - Ադրբեջանը, Հայաստանը և Արցախը եռակողմ համաձայնությամբ ստորագրեցին նոր համաձայնագիր, որի նպատակը հրադադարի ռեժիմի ամրապնդումնը և ԵԱՀԿ դիտորդական մեխանիզմների ներդրումը:

## Տես նաև
* 1994 թվականն Արցախում
* 1996 թվականն Արցախում

## Ծանոթագրություններ

Կատեգորիա:1990-ականներ Արցախում
Կատեգորիա:1995 Ասիայում
Կատեգորիա:1995 Եվրոպայում
Կատեգորիա:1995 Արցախում
Կատեգորիա:20-րդ դարի տարեթվեր Արցախում
Չեննայում Հայաստանի հյուպատոսություն

**Չեննայում Հայաստանի պատվավոր հյուպատոսություն**, Հայաստանի պատվավոր հյուպատոսական ներկայացուցչություն Հնդկաստանի Թամիլ Նադու նահանգի մայրաքաղաք Չեննայում (նախկին՝ Մադրաս): Հյուպատոսությունը պաշտոնապես բացվել է 2011 թվականի դեկտեմբերի 24-ին: Հայաստանի առաջին պատվավոր հյուպատոս է նշանակվել հնդիկ գործարար Շիվքումար Իշվարանը: Պատվավոր հյուպատոսությունը գործում է Հայաստանի արտաքին գործերի նախարարության լիազորությամբ, սակայն առանց մշտական դիվանագիտական անձնակազմի:

## Պատմություն
Հյուպատոսությունը պաշտոնապես բացվել է 2011 թվականի դեկտեմբերի 24-ին: Միջոցառմանը մասնակցել է Հնդկաստանում Հայաստանի այն ժամանակվա արտակարգ և լիազոր դեսպան Արա Հակոբյանը: Պատվավոր հյուպատոսության բացումը Չեննայում հնարավորություն տվեց վերահաստատելու հայկական ներկայության պատմական արմատները այդ քաղաքում:

2015 թվականի սեպտեմբերի 21-ին, Հայաստանի անկախության 24-ամյակի կապակցությամբ Չեննայում կազմակերպվեց հանդիսավոր ընդունելություն, որը կազմակերպել էր պատվավոր հյուպատոս Շիվկումար Իշվարանի կողմից:

## Գործառույթներ
Հյուպատոսության հիմնական առաքելությունն է՝
* Խթանել Հայաստանի և Հնդկաստանի՝ հատկապես Հարավային Հնդկաստանի նահանգների միջև տնտեսական և մշակութային կապերը,
* Աջակցել հայ համայնքին,
* Նպաստել կրթական համագործակցությանն ու զբոսաշրջության զարգացմանը:

## Տես նաև
* Հայերը Մադրասում
* Հայ-հնդկական հարաբերություններ

## Ծանոթագրություններ

Կատեգորիա:Հայ-հնդկական հարաբերություններ
Կատեգորիա:Հայաստանի դիվանագիտական ներկայացուցչություններ
Ալեն Նյուել

**Ալլեն Նյուելլ** (), ամերիկացի գիտնական ճանաչողական հոգեբանության և արհեստական ինտելեկտի ոլորտում: Աշխատել է RAND հետազոտական կենտրոնում և Կարնեգի Մելոն համալսարանում, մասնակցել է IPL ծրագրավորման լեզվի և արհեստական ինտելեկտի երկու ամենավաղ ծրագրերի մշակմանը՝ Logic Theory Machine (1956) և General Problem Solver (1957) (Հերբերտ Սայմոնի հետ համատեղ։  1975 թվականին Սայմոնի հետ միասին պարգևատրվել է Թյուրինգի մրցանակով՝ արհեստական բանականության և մարդու ընկալման մեխանիզմների հոգեբանության բնագավառում հիմնարար աշխատանքների համար։ ԱՄՆ ազգային ԳԱ անդամ (1972), արժանացել է Ազգային գիտական մեդալի (1992):

## Կենսագրություն
1940-ականների վերջին ֆիզիկա է սովորել Սթենֆորդի համալսարանում, իսկ մաթեմատիկա՝ Փրինսթոնի համալսարանում։ 1951-1960 թվականներին աշխատել է RAND կորպորացիայի վերլուծական կենտրոնում։ Իր դաստիարակ Հերբերտ Սայմոնի հետ միասին նա 1956 թվականին մշակեց Logical Theorist համակարգչային ծրագիրը, որը կարողացավ ավտոմատ կերպով ապացուցել Ռասելի և Ուայթհեդի «Principia Mathematica» գրքի 38 օրենքները, ինչը խորհրդանշական ձեռքբերում էր արհեստական ինտելեկտի զարգացման մեջ։

Սայմոնի և Նյուելի հաջորդ ձեռքբերումը General Problem Solver (GPS) ծրագրի մշակումն էր, որն ավելի հզոր գործիք էր, քան Logical Theorist-ը.ծրագիրը կարող էր ոչ միայն ապացուցել պնդումները, այլև խաղալ շախմատ և Հանոյի աշտարակներ:  Ծրագրի խնդիրը դասավորել է ավելի պարզ բաղադրիչների, որոնց լուծմանը հնարավոր է հասնել։ 1972-ում հրապարակված իրենց «մարդկային խնդիրների լուծում» գրքում Նյուելլը և Սայմոնը ամփոփեցին այս ուսումնասիրությունների արդյունքները, ինչպես նաև խոսեցին այն հետազոտությունների մասին, որոնց առարկաները մաթեմատիկական և տրամաբանական հանելուկներ լուծող մարդիկ էին։

Հետագայում դարձել է Soar համակարգչային ծրագրում ճանաչողական ճարտարապետության գաղափարների տեսության և իրականացման մշակողներից մեկը։

Ամերիկյան արվեստների և գիտությունների ակադեմիայի անդամ(1972)։

Մահացել է քաղցկեղից:

## Պարգևներ և պատվոգրեր
* Հարրի Հուդի հիշատակի մրցանակ (1971)
* Թյուրինգի մրցանակ (1975, Հերբերտ Սայմոնի հետ համատեղ) - «արհեստական ինտելեկտի, մարդու ընկալման մեխանիզմների հոգեբանության և ցուցակների մշակման գործում հիմնարար ներդրման համար»
* Գուգենհայմի կրթաթոշակ (1976)
* Փենսիլվանիայի համալսարանի պատվավոր դոկտոր (1986)
* Էմանուել Պիորի մրցանակ (1990)
* Ազգային գիտական մեդալ (1992)
* Լուիս Լևիի մեդալ (1992

## Ծանոթագրություններ

## Գրականություն
* «Unified Theories of Cognition», А. Ньюэлл, 1994, Harvard University Press; Reprint edition, ISBN 0-674-92101-1
* «You can’t play 20 questions with nature and win: Projective comments on the papers of this symposium», А. Ньюэлл, 1973, in W. G. Chase (ed.), Visual Information Processing. New York: Academic Press

## Արտաքին հղումներ
* Архив на сайте CMU
* Список публикаций на сайте interaction-design.org
* Видеозапись последней лекции профессора Ньюэлла
Ամենամեծ թանգարանների ցանկ

Թանգարաններն ունեն իրենց թեմային առնչվող նմուշներով մեծ հավաքածուներ, և աշխարհում ամենամեծ համալիրներից որոշները կառուցված են հենց այդ հավաքածուները պահպանելու և ցուցադրելու համար վերահսկվող պայմաններում։ Աշխարհի ամենակարևոր թանգարանները տարիների ընթացքում իրականացրել են նաև ընդլայնման տարբեր նախագծեր՝ մեծացնելով ցուցադրման իրենց ընդհանուր տարածքը։

## Ցանկ
Ստորև ներկայացված է թանգարանների ցանկ՝ դասավորված ըստ հատակի տարածքի։ Ցանկում ընդգրկված են միայն այն թանգարանները, որոնց հատակածածկույթը գերազանցում է 20,000 քառակուսի մետրը (220,000 ֆուտ քառակուսի)։ Դասակարգման մեջ կարող են բաց թողնված լինել որոշ մեծ թանգարաններ՝ հուսալի տվյալների բացակայության պատճառով, ուստի ցանկը լիարժեք չէ։

## Ծանոթագրություններ

Կատեգորիա:Ամենամեծ շենքերի և կառույցների ցանկեր
Կատեգորիա:Թանգարաններ
Վիշվաշ Կումար Ռամեշ

**Վիշվաշ Կումար Ռամեշ** (), հնդկական ծագմամբ բրիտանացի, Ահմադաբադի մոտ Boeing 787-ի ավիավթարի միակ փրկվածը:

## Իրադարձությունների ընթացք
Վիշվաշ Կումար Ռամեշը տեսակցության էր եկել Հնդկաստանում ապրող իր ընտանիքին և եղբոր՝ Աջայ Կումար Ռամեշի հետ վերադառնում էր Լոնդոն: Վթարի հետևանքով նա բազմաթիվ վնասվածքներ է ստացել, սակայն ողջ է մնացել, իսկ մյուս շարքում նստած նրա եղբայրը մահացել է։

Ռամեշի խոսքով՝ թռիչքից 30 վայրկյան անց նա լսել է աղմուկ և կորցրել գիտակցությունը։ Ուշքի գալով՝ հայտնաբերել է, որ վայրէջքի կտրոնը մնացել է ձեռքին, ինչպես նաև տեսել է ուղևորների դիակները և ինքնաթիռի բեկորները, որոնք ցրված էին շուրջը: Չնայած վնասվածքներին և գիտակցության կարճաժամկետ կորստին, նա ոտքի է կանգնել և վազել մի կողմ, մինչև կամավորները նրան ուղեկցել են շտապօգնության մեքենա։

Հակառակ ինքնաթիռի պոչում նստատեղերի ավելի մեծ անվտանգության մասին տարածված կարծիքի՝ Վիշվաշը ողջ է մնացել աղետից՝ շնորհիվ առջևի մասին ավելի մոտ նստելուն՝ էկոնոմ դասի 11 Ա նստատեղին։ Դրան նպաստել է այն փաստը, որ անկառավարելի անկման ժամանակ Boeing-ի առջևի մասը վեր է քաշվել, և հիմնական հարվածը եղել է օդանավի պոչին։

## Ծանոթագրություններ
Գոլամ Ալի Ռաշիդ

**Գոլամ Ալի Ռաշիդ** (, ), իրանցի զինվորական սպա, եղել է Խաթամ ալ Անբիա կենտրոնական շտաբի հրամանատար։ Նախկինում ծառայել է որպես Իրանի զինված ուժերի շտաբի պետի տեղակալ և Իրան-Իրաքյան պատերազմի ժամանակ եղել է հրամանատարներից մեկը։ Մոհամմադ Ալի Ջաֆարիի, Ալի Ֆադավիի, Ղասեմ Սոլեյմանիի և Մոհամմադ Բաղերիի հետ մեկտեղ, Ռաշիդը եղել է Իրանի կանոնավոր բանակի հրամանատարական ցանցի անդամ։

Սպանվել է 2025 թվականի հունիսի 13-ին Իրանի վրա Իսրայելի կողմից հասցված հարվածների ժամանակ։

## Կարիերա
Ռաշիդը ստացել է մագիստրոսի աստիճան քաղաքական աշխարհագրության ոլորտում Թեհրանի համալսարանից և դոկտորի աստիճան՝ Թարբիաթ Մոդարես համալսարանից։ Նա իր քաղաքական գործունեությունը ընդդեմ Փահլավիի իշխանության սկսել է 1971 թվականին՝ «Մանսուրուն» խմբավորման կազմում։ Իրանի իսլամական հեղափոխությունից առաջ երկու անգամ ձերբակալվել է ՍԱՎԱՔ-ի կողմից և բանտարկվել։

1999–2016 թվականներին 17 տարի շարունակ եղել է Զինված ուժերի Գլխավոր շտաբի պետի տեղակալը։ Ռաշիդը համարվում էր Իրանի Զինված ուժերի 12 բարձրաստիճան գեներալներից մեկը, որը ունեցել է գեներալ-լեյտենանտի (սարլաշքար) կոչում։

Գոլամ Ալի Ռաշիդը հայտարարել է, որ պատերազմական գործողությունների դեպքում Իրանը կարող է հարձակվել Իսրայելի ռազմական տեխնիկայի և միջուկային օբյեկտների վրա։

Թեհրանում կայացած համաժողովում հայտարարել է, որ իրանցի հրամանատարները գտնվում են Իրաքում, Սիրիայում, Պաղեստինում և Լիբանանում՝ ռազմական խորհրդատվություն տրամադրելու համար։

Գոլամ Ալի Ռաշիդը նշել է. «Միջուկային խնդիրը և մարդու իրավունքները պարզապես պատրվակներ են»։ Նա նաև նշել է, որ «շեշտում է, որ Իրանի դեմ նման հարցեր բարձրացնողները իրականում խնդիրներ ունեն իսլամի կրոնի հետ»։

Ասել է, որ Միացյալ Նահանգների կողմից Իրանի դեմ ցանկացած ռազմական գործողություն կլինի ռազմավարական սխալ։

## Ծանոթագրություններ

 

Կատեգորիա:Իրանցի գեներալներ
Հայր և որդի (ֆիլմ, 1936)

**«Հայր և որդի»** (), դեռահասների թեմայով կինոդրամա, որ նկարահանել է ռեժիսոր Մարգարիտա Բարսկայան, ռեժիսորի վերջին ֆիլմը:

## Սյուժե
Հոգեբանական դրամա տասներկու տարեկան տղայի և նրա հոր՝ գործարանի տնօրենի բարդ հարաբերությունների մասին, երբ հայրն ամբողջությամբ նվիրվել է արտադրության գործին և ուշադրություն չի դարձնում որդուն։  Տղան հոր հետ վեճից հետո թողնում է ուսումը, հեռանում տնից և բախվում քրեական աշխարհի հետ։  Միայն մի շարք միջադեպերից և տարբեր մարդկանց հետ զրույցներից հետո է հայրը հասկանում իր սխալը։

## Դերերում
* Գենադի Վոլովիչ - որդի
* Լև Սվերդլին - Պյոտր Նիկոլաևիչ Վոլկով
* Ալեքսեյ Կոնսովսկի - Սեմեչկին
* Մարգարիտա Բարսկայա - ուսուցչուհի
* Միխայիլ Տարխանով - պահակ
* Վասիլի Նովիկով - կուսկոմիտեի քարտուղար
* Օլգա Ժիզնևա
* Ե. Սլավցևա - էպիզոդ
* Թեոդոր Վուլֆովիչ - էպիզոդ

## Գեղարվեստական առանձնահատկություններ

## Գրաքննություն
Ֆիլմը էկրան չի բարձրացել:

Բարսկայան ենթարկվել է գաղափարական մշակման, 1937 թվականի հունիսին նրան հեռացրել են «Սոյուզդետֆիլմ» ստուդիայից։ 

Ֆիլմը պահպանվել է ոչ ամբողջությամբ։

## Ծանոթագրություններ

## Արտաքին հղումներ
* 
* [Страница фильма на RUDATA](http://www.rudata.ru/wiki/Отец_и_сын_(фильм,_1936))
* Информация о фильме на VGIK-2000

Կատեգորիա:1936 ֆիլմեր
Կատեգորիա:«Սոյուզդետֆիլմ» ստուդիայի ֆիլմեր
Կատեգորիա:Գրաքննված ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Արմես Պրայդեյն

աջից|մինի| Հատված «Թալիեսինի գրքից»
***Արմես Պրիդեյն*** ( *«Բրիտանիայի մարգարեությունը»* ) 10-րդ դարի ուելսական մարգարեական պոեմ *Թալիեսինի գրքից*։

Ուելսական պոեզիային բնորոշ ոճով այն նկարագրում է ապագայի մի տեսլական, որտեղ բոլոր բրիտանական ժողովուրդները՝ ուելսացիների գլխավորությամբ, դաշնակցում են շոտլանդացիների, իռլանդացիների և Դուբլինի վիկինգների հետ, և միասին ընդմիշտ վտարում անգլոսաքսերին Բրիտանիայից։ Հիշատակվում են հեռավոր անցյալի երկու հայտնի առաջնորդներ՝ Բրետանի հիմնադիր Քոնանը և Գվինեդի յոթերորդ դարի թագավոր Քադվալադրը:

Բանաստեղծությունը հաճախ նկարագրվում է որպես ուելսցիների հիասթափության ճիչ՝ կապված Հայվել Դդայի խաղաղ քաղաքականության հետ՝ այն ժամանակվա վերելք ապրող Ուեսեքսի թագավորության ժամանակ։ Էդվարդ Ավագի մահից հետո նրա որդի Էթելստանի դարձավ թագավոր։ Դուբլինի, Շոտլանդիայի և Ստրատքլայդի թագավորությունների դաշինքը ապստամբեց նրա դեմ և 937 թվականին Բրունանբերի ճակատամարտում նա պարտություն կրեց։ 

Ըստ Էնդրյու Բրիզի՝ պոեմը գրվել է 940 թվականի ամռանը կամ աշնանը՝ այն հիմքով, որ 1. Պոեմում նշվում է *Լեգոն*, որը Լեսթերի լատիներեն ածականն է։ Նա սա համարում է Անգլիայի թագավոր Էդմունդ I-ի կողմից Լեսթերում 940 թվականին ընդունված պայմանագրի հղում, ըստ որի հյուսիսարևելյան միջին շրջանները հանձնվում էին վիկինգների առաջնորդ Օլաֆ Գութֆրիտսոնին մինչև 942 թվականը։ 2. Բանաստեղծության մեջ պատմվում է 404 տարի անց տարած հաղթանակի մասին։ Ըստ *«Կեմբրիեի տարեգրքերի»*, Արթուր թագավորը սպանվել է Կամլանի ճակատամարտում 537 թվականին, իսկ դրանից 404 տարի անց 941 թվականն է։

## Ծանոթագրություններ

## Արտաքին հղումներ
* « Armes Prydein Vawr »-ը Celtic Literature Collective-ում 
* « Մեծ Բրիտանիայի մարգարեությունը » CLC-ում
* « Armes Prydain Bychan »-ը CLC-ում
* « Բրիտանիայի փոքր մարգարեությունը » CLC-ում

Կատեգորիա:Ուելսի առասպելաբանություն
Կատեգորիա:Ուելսի արքայազններ